Antalieptės tiltas

Antalieptės tiltas – kelių tiltas, nutiestas per Šventąją, stovintis Zarasų rajone, Antalieptės miestelio šiaurės vakariniame pakraštyje, kelyje . Antalieptės herbe pavaizduotas tiltas.
miniatiūra|240px|left|Medinis tiltas 1933 m. Jo vietoje kabo pėsčiųjų tiltas

Pirmasis tiltas siejamas su Antalieptės basųjų karmelitų vienuolyno įsikūrimu. Vienuoliai pastatė lieptą per Šventąją, norėdami susisiekti su kaimo gyventojais. Tarpukaryje miestelio viduryje, ties bažnyčia, dabartinėje Daugailių gatvėje buvo pastatytas tvirtas medinis tiltas. Per jį važiavo automobiliai, kursavo reisinis autobusas („koncesija“). Amžininkų prisiminimu, nuo upės į stačią įkalnę Daugailių pusėje įvažiuoti autobusui kartais būdavę sudėtinga, todėl jam pagelbėdavę keleiviai, išlipę jį pastumti.Mūsų miesteliai. Antalieptė lrt.lt/mediateka 1997.08.31

Pastačius Antalieptės HE jėgainę, daugėjant automobilių, šalia supiltas kelio pylimas miesteliui apvažiuoti. 1968 m. pastatytas gelžbetoninis tiltas, nuo senojo nutolęs per 300 m į žemupio pusę. Mediniu tiltu toliau naudojosi gyventojai, važiavo lengvieji automobiliai. 1986 m. jis išardytas pastačius kabamąjį tiltą pėstiesiems.

Šiuolaikinis tiltas dviejų eismo juostų, su abiem šalitilčiais, vienos angos. Statinio perdanga monolitinė, su gembėmis galuose, atremta į kolonines atramas.Antalieptės tiltas Google Street View

 Šaltiniai 

 Nuorodos 

 Šventosios upė prie Antalieptės miestelio, XX a. epaveldas.lt
 Lietuva senose fotografijose. Medinis tiltas Antalieptėje per Šventąją, 1915 -1918 m. facebook.com (nuotrauka)
 Vytautas Indrašius. Antalieptės kraštas: vietovių istorinės apybraižos. – Vilnius: LNRS, 2008–2009.

Kategorija:Zarasų rajono tiltai
Kategorija:Tiltai per Šventąją
Kategorija:Lietuvos sijiniai tiltai
Kategorija:Antalieptė